tomron87/hebrew-wikipedia-sentences-corpus huggingface dataset:
אך הליכי החקיקה נמשכו שנים ארוכות, והערוץ הרחיב בהדרגה את היקף שידוריו, עדיין תחת שידורי הניסיון.
ניסיונות ראשוניים להקמת ערוץ שני
דיונים על הפעלת ערוץ שני החלו כשלוש שנים לאחר הקמת הטלוויזיה הישראלית בשנת 1968, תחילה במסגרת רשות השידור.
זאת עם הרחבת שעות השידור של הטלוויזיה הישראלית, (בשנתיים הראשונות הערוץ שידר רק ארבעה ימים בשבוע, שעות ספורות), והעובדה שהערוץ היחיד היה משותף ל בשעות הבוקר ואחר הצהריים, ושידורי הטלוויזיה בערבית לפנות ערב.
במרץ 1971, הורה שר החינוך והתרבות יגאל אלון (שהיה השר הממונה על רשות השידור) להחיש את ההכנות להפעלת ערוץ שני, במטרה להפעיל את הטלוויזיה הלימודית בנפרד מ"הטלוויזיה הכללית" (כפי שכונה הערוץ הראשון באותן השנים), אך ראש הממשלה גולדה מאיר דחתה את ההצעה.
בדצמבר 1972, הציע יו"ר הוועד המנהל של רשות השידור, ולטר איתן, שהערוץ השני ימומן מפרסומות.
עם זאת, בשלב זה היה מדובר בתוכנית לטווח ארוך, מאחר שהיו אז רק 5 שעות שידור ביום.
רעיון שידורי הפרסומות העלה התנגדות על כך שיביא לעידוד צריכה מיותרת.
גם בעלי העיתונים בישראל התנגדו מחשש לפגיעה בהכנסות שלהם.
ביוני 1973, יו גרין , שהיה מנכ"ל תאגיד השידור הבריטי, ה-BBC, והוזמן לישראל להכין דו"ח על מבנה ותפקוד רשות השידור, המליץ להקים ערוץ שני ממומן מפרסום.
ביוני 1974, מנכ"ל רשות השידור יצחק לבני הכריז שיש צורך בערוץ שני בטלוויזיה, שישדר בצבע (השידורים בישראל אז היו בשחור לבן) ושיכללו שידורי פרסומת.
אך השר הממונה אהרן ידלין דחה את הרעיון.
נושא הקמת ערוץ שני קיבל תנופה לאחר המהפך הפוליטי ב ועליית הליכוד לשלטון ב-1977. גורמים שונים החלו ללחוץ על הממשלה לאשר הקמת ערוץ שני על ידי המגזר הפרטי, למרות התנגדות השר הממונה זבולון המר.
בהקמת ערוץ שני ציבורי תמכה הנהלת רשות השידור, ואילו איגוד המפרסמים תמך בהקמת ערוץ שני מסחרי.
בעלי בתי הקולנוע בישראל התנגדו להקמת ערוץ נוסף הוועדה המליצה להקים ערוץ נוסף שיפעל מחוץ למסגרת רשות השידור, בפיקוח רשות נפרדת, וימומן משידור פרסומות.
בסוף שנת 1984 החליט שר התקשורת אמנון רובינשטיין, זמן קצר לאחר שמונה לתפקיד, שוב לקדם את הקמתו של ערוץ שני.
הוא ייסד מינהלת הקמה לערוץ בראשות אברהם פורז ואורן טוקטלי, שעסקה בניסוח הצעת חוק להקמת הערוץ לפי המודל הבריטי של ערוץ ITV, בשיטה של זיכיונות לימי שידור.
בסוף 1985 הצעת החוק הייתה מוכנה, והחל הליך החקיקה.
בקיץ 1986 החלו שבע קבוצות להתארגן להתמודד על זיכיונות השידור.
בספטמבר אישרה הממשלה את טיוטת החוק, והעבירה אותו לאישור הכנסת, למרות התנגדות מנכ"ל רשות השידור אורי פורת.
החוק עבר בקריאה ראשונה בכנסת ב-1 בדצמבר.
ב-7 באוקטובר 1986, החלה מינהלת הערוץ השני בשידורי ניסיון, שכללו שידורי שקופיות באפיק השידור המיועד לערוץ - UHF 22. במקביל פרצה שביתה בערוץ הראשון, שהפסיק את שידוריו ליומיים.
ההסבר הרשמי של משרד התקשורת לשידור היה שמדובר בבדיקת הקליטה של השידורים, ובתגובות הציבור באזורים השונים של המדינה.
את השידור ביצעה חברת "בזק" בשביל משרד התקשורת, באמצעות המשדר הקיים לשידורי טלוויזיה באיתנים שבהרי ירושלים.
שידור בפועל של תוכניות בערוץ 2 הניסיוני החלו ב-18 בדצמבר 1986. בחודשים הראשונים נמשכו השידורים שעתיים מדי ערב, בין 7 ל-9, וכללו קליפים וקטעי מעבר שהסבירו איך לקלוט את השידורים.
בפברואר 1987 השידור הוארך עד השעה 10 בערב.
במרץ 1987 החל שידור משפט דמיאניוק בערוץ השני.
לאחר שהטלוויזיה החינוכית הקליטה את כל מהלך המשפט, אך לא היה לה זמן בשידור ישיר, החליט השר רובינשטיין לשדר אותו בערוץ 2. בעקבות שיתוף הפעולה הרחיב ערוץ 2 את שעות שידורו והחל לשדר לאורך שעות היום, החל מהבוקר, במהלך המשפט.
ביום העצמאות 1987, הפיק הערוץ לראשונה משדר של 10 שעות, שכלל לראשונה גם שידור מהאולפן.
ההפקה עוררה כעס ברשות השידור, וזו פנתה ליועץ המשפטי לממשלה ודרשה את הפסקת שידורי הניסיון בטענה שאינם חוקיים.
היועץ המשפטי לממשלה אישר את המשך השידורים, אולם התנה זאת בכך שרשות השידור תפקח עליהם, שכן הכנסת טרם אישרה סופית את חוק הרשות השנייה לטלוויזיה ורדיו, ולפי החוק שהיה קיים אז, רשות השידור הייתה הגוף היחיד שהוסמך לפקח על השידורים.
בעקבות החלטת היועץ המשפטי לממשלה, הוכרח הערוץ השני לשדר רק שידורים חוזרים של תוכניות שכבר שודרו בערוץ הראשון.
נאסר עליו להפיק תוכניות מקור.
לרבות תוכניות אירוח, מגזינים ושידורי חדשות.
אורי שנער, שהיה אז מנהל התוכן בערוץ, נאלץ לחפש בארכיון רשות השידור סדרות זנוחות עם זכויות לשידורים חוזרים ולבנות מהן את לוח השידורים.
הקליפים ששובצו במשדר עודדו את חברות התקליטים לייבא ולהפיק קליפים נוספים.
לכבוד ראש השנה 1987 תוכנן משדר מקור מיוחד בשם "פרח בד"ש" ששילב ד"שים מצולמים מחיילים בחזית הצפון, אירוח של אמנים באולפן ושידור קליפים, אך רשות השידור מנע את שידורו.
המשדר "פרח בד"ש" שודר לבסוף רק בזכות דרישה של משפחת אחד החיילים לצפות בבנה, שנפל מאז הצילומים.
באוקטובר 1987 פרצה שביתה ברשות השידור, שבמשך 52 ימים הביאה להפסקת השידורים של הערוץ הראשון בשעות אחר הצהריים והערב.
במהלך השביתה קיבל הערוץ השני הניסיוני אישור מהממשלה להרחיב את שעות השידור שלו ולשדר גם סרטי קולנוע ותוכנית רכש שונות.
משהתארכה השביתה ברשות השידור, קיבל הערוץ הניסיוני אישור לשדר בתדרים של רשות השידור, דבר שנתפס בעיני השובתים כניסיון מצד הממשלה לשבור את השביתה.
במהלך השביתה הגיעה לישראל אסירת הציון אידה נודל, אירוע חדשותי לוהט שבשל השביתה לא היה מי שישדר אותו.
בערוץ 2 עטו על ההזדמנות, קיבלו אישור ממשרד ראש הממשלה ויזמו את השידור החי הראשון בערוץ.
שידור טקס קבלת הפנים נעשה בחוסר ציוד הולם ובתנאים טכניים מוגבלים ולא היה חף מבעיות ותקלות שעליהן ספג ביקורת בתקשורת, אך בערוץ ראו בכך פריצת דרך.
במהלך 1988, הופסקו הליכי החקיקה של חוק הערוץ השני, לאחר פרישת אמנון רובינשטיין מהממשלה, ביוני 1987, עקב התנגדותם של גורמים שונים להקמתו של הערוץ.
בינתיים המשיכה מינהלת ההקמה בשידורי הניסיון בשעות הערב, עם תקציב צנוע שסיפק משרד התקשורת, וצוות של 8 עובדים שפעלו משלושה חדרים בניין מרכז כלל בירושלים.
הערוץ השיג שיתוף פעולה עם חברות שונות שזיהו את הפוטנציאל שבשידור, ולפיכך הפיקו עבורו תכנים בחינם.
כך החל הערוץ לשדר הפקות מיוחדות משלו, שחלקן נתפסו כאזוטריות, אך חלקן זכו לפופולריות רבה.
ב-1988 התווספה קריינות רצף של מירב אופיר (קריינית גלי צה"ל) בין התוכניות ולהצגת הסדרות והתוכניות עם תחילת השידורים בשעות הערב המוקדמות.
הערוץ המשיך להרחיב את פעילותו וחתם על הסכם שידור משחקי הליגה בכדורסל.
כמו כן שודרה סדרת אנימציה השלולנים.
באותה שנה פרש טוקטלי מתפקיד המנכ"ל ואת מקומו תפס ניסים משעל.
משעל יזם שידורים חיים ממליאת הכנסת והצליח להשיג לערוץ אישור לתשדירי שירות ולחסויות שעזרו במימון הערוץ.
משעל גייס את איש החדשות הוותיק של הערוץ הראשון, מיכה לימור, כשדר, מנחה ומגיש השידורים הישירים מהכנסת, ועם פרוץ מלחמת המפרץ, בפברואר 1991, מינה אותו כעורך מהדורת החדשות של הערוץ הניסיוני, "הבוקר במפרץ" ו"הערב במפרץ", ששודרה מאולפני הרצליה.
לימור גייס צוות מערכת ובו אהרון ברנע, ניצן הורוביץ, אושרת קוטלר, אורלי יניב ועוד שורה של כתבים-עורכים שהיו לימים אנשי חדשות נודעים.
התוכנית המגזינית "הערב במפרץ" והשידורים מהכנסת זכו באותם ימים לביקורות נלהבות בעיתונות המודפסת.
ב-1992 החליט נסים משעל לגשת למכרז בראש קבוצה המתמודדת על הזכיינות בערוץ 2 המסחרי ומיכה לימור מונה במקומו על ידי שר התקשורת, רוני מילוא, כמנהל ערוץ 2 הניסיוני, תפקיד אותו מילא עד תחילת השידורים המסחריים.
עוד באותה שנה עבר בכנסת חוק הרשות השנייה לטלוויזיה ולרדיו, ובכך הסתיים רשמית הפיקוח של רשות השידור על הערוץ השני והוא הפך לערוץ עצמאי.
למרות הקמת הרשות השנייה, עדיין הוגדרו שידורי הערוץ כשידורי ניסיון, כיוון שלא נבחרו החברות המסחריות שיקבלו את הזיכיונות להפעלת השידורים הסדירים של הערוץ.
עוד ועוד מפיקים ויוצרים גילו בו עניין וביקשו להתנסות בשידורי הניסיון וליצור תכנים על חשבונם, בתקווה לזכות במכרז ולהשתלב בשידור המסחרי בעתיד.
חלק מהתוכניות עדיין נשא אופי לא-שגרתי או אוונגרדי.
התוכניות שזכו לפופולריות רבה בתקופה זו היו תוכנית ההומור של ארז טל ואברי גלעד "העולם הערב" ותוכנית האירוח "בשידור חי – דן שילון מארח".
הערוץ זכה לתנופה נוספת ב-1991 עם פרוץ מלחמת המפרץ הראשונה, שבגינה עבר לשידור רציף של 18 שעות ביממה במקום 5 עד אז.
כדי למלא את שעות השידור רכש אורי שנער תכנים במחיר מוזל מחברות זרות שהסכימו לעזור לישראל בזמן מלחמה.
כמו כן החל הערוץ לשדר לקט יומי של כתבות מוקלטות מערוצי טלוויזיה זרים (כיוון שבשלב זה אסור היה לערוץ להפיק מהדורות חדשות בעצמו) כתוכנית בוקר לפתיחת היום ("הבוקר במפרץ") וכתוכנית ערב לסיכום אירועי היום ("הערב במפרץ").
השפעה מכרעת הייתה למלחמה על התוכנית "העולם הערב", היחידה שחזתה (בביטחון הומוריסטי) שיפלו טילים על ישראל, בשעה שהתחזיות היו אחרות.
ההתייחסויות ההומוריסטיות בזמן אמת למלחמה תרמו לפופולריות התוכנית בקרב הצופים הצעירים.
בתום המלחמה הוכיח הערוץ את חשיבותו כשאזרחים הגישו עתירה לבג"ץ בתביעה להפעיל משדרים בכל הארץ.
לתוכני הערוץ נוספו תוכניות מקור רבות, כגון: "נייס גיא", "חכם בלילה", והוא הפך לשחקן בולט במפת התקשורת בישראל.
ב-1993, עם הכרזת הזכייניות לשידורים המסחרים, התמקדו המפיקים בהכנות לקראתם והערוץ הניסיוני צמצם את מגוון התוכניות ואת שעות השידור.
בתום שידורי הניסיון, ב-31 באוקטובר 1993 הגיש רון לוינטל תוכנית פרידה שסיכמה שבע שנות שידורי ניסיון וסקרה את ציוני הדרך והרגעים הבלתי נשכחים.
בשלושת הימים הראשונים של נובמבר שודרו בעיקר פרומואים ללוח המשדרים החדש וכן משדר פרידה ב-3 בנובמבר, שבו העביר מיכה לימור, מנהל הערוץ באותה עת, את שרביט השידור לזכייני ערוץ 2 המסחרי באקט סמלי מהאולפן בגבעתיים.
ב-4 בנובמבר החלו שידורי ערוץ 2 המסחרי.
הבוקר במפרץ (1991): תוכנית אקטואליה ששודרה בשעות הבוקר במהלך מלחמת המפרץ.
הערב במפרץ (1991): תוכנית אקטואליה ששודרה בשעות הערב במהלך מלחמת המפרץ בהגשת מיכה לימור.
שבע וחצי בעולם: תוכנית אקטואליה בהגשת אורלי יניב שהחליפה את "הערב במפרץ" בתום המלחמה.
בתוכנית שודרו חדשות מהעולם מכיוון שלערוץ 2 אסור היה לסקר חדשות מישראל.
שמונה בערב: תוכנית אקטואליה, שעם מנחיה נמנו: אהרון ברנע, ניצן הורוביץ, גוני מרדור ומיכל גזית.
בשידור חי – דן שילון מארח (1991 – 2000): דן שילון אירח פוליטיקאים, אנשי בידור ולעיתים גם אורחים מעניינים או סנסציוניים שאינם ידוענים.
בשונה מתוכניות אירוח אחרות שבהן היה מקובל להזמין את המרואיינים אחד אחד, בתוכנית ישבו האורחים יחד במעגל, בדומה לסלון הישראלי.
התוכנית הייתה אחת מהצלחות הערוץ הניסיוני, ובין הבודדות שהמשיכו לערוץ המסחרי.
חכם בלילה: (1992 -1993) לייט נייט בהגשת רון לוינטל שהוקלטה באולפני גבע בגבעתיים.
זכורה במיוחד התוכנית שבה הופיעה לראשונה דנה אינטרנשיונל, אז עוד בתור ירון כהן.
העולם הערב (1990 – 1993): תוכנית מערכוני נונסנס וסאטירה שכתבו והגישו ארז טל ואברי גלעד.
התוכנית המשיכה ברוחה את תוכנית הרדיו "מה יש" שכתבו והגישו בגל"צ בשנות השמונים.
נייס גיא (1992 – 1993): תוכנית נונסנס שכתבו והגישו גיא מרוז והמחזאי יוני להב.
קבלת שבת (1993): תוכנית סאטירה ומערכונים ברוח התוכנית "האגף הסגור" ובהשתתפות צוות שחקנים דומה, שכלל בין היתר את טוביה צפיר, יואב צפיר, שרית סרי ודור צויגנבום ואיילת גבאי יגודה.
פספוסים פלוס (1991): הגרסה הראשונית של תוכנית המתיחות וסרטוני הפדיחות "פספוסים" בהגשת יגאל שילון ואלי יצפאן.
ספיישלים לפורים וליום העצמאות (1992) בהשתתפות ההרכב שעתיד להיות החמישייה הקאמרית.
למה מי: שעשועון בהנחיית אסף גיל.
קליפ מי יודע: תוכנית אינטראקטיבית, שבמהלכה שודרו קליפים מוסווים שהצופים היו צריכים לזהות.
מוזיקה עכשיו: מגזין מוזיקלי בהגשת אילן בן שחר שכלל סקירה של המוזיקה העדכנית בישראל ומחוצה לה, הקרנת קליפים ותחרויות בין צופים (למשל תחרות איסוף דיסקים בחנות).
התוכנית נקראה בתחילת דרכה "מסיבת ריקודים", אך בהמשך שונה שמה.
קול הפופ (1991 – 1992): מגזין מוזיקלי בהגשת יואב קוטנר.
קול הרוק (1992 – 1993): מגזין מוזיקלי בהגשת יואב קוטנר.
עוגה לשבת: תוכנית בישול בהגשת תמי סירקיס.
הרשו לי להציג: תוכנית תרבות עם חנן גולדבלט.
אמצע הדרך: תוכנית טיולים עם דודו דותן.
בחדרי חדרים: ראיונות וכתבות שטח עם בילי מוסקונה לרמן.
שם המשחק (1990- 1991) מגזין ספורט שבועי עם יורם ארבל, אורלי יניב ומרדכי שפיגלר.
דודו מספר לגולו (1989 – 1990): דודו טופז הקריא סיפורים לפני השינה לבובה (ממין זכר) בשם גּוּלוּ בדיבובה של עירית שילה.
לילה טוב שלומפי (1990 -1993): תוכנית המשך שבה הקריאו שלמה ארצי וציפי שביט סיפורים לפני השינה לבובה (אף היא ממין זכר) בשם שְׁלוֹמְפִּי (שם שנוצר מחיבור השמות שלמה וציפי) וגם היא בקולה של שילה.
התוכנית זכתה לפארודיה ב"העולם הערב".
יעל בארץ המצוירים (1990 -1991): תוכנית קישור בין סרטוני הנפשה בהגשת יעל קרוון.
גליצ' (1991 -1992): תוכניות קיץ בהגשת חני נחמיאס שהגישה אותם תחילה לצד חנן גולדבלט ולאחר מכן עם דודו דותן.
תוכניות אלו שידרו מפארקי מים שונים.
יום יומן (1991 – 1993): תוכנית לילדים בהגשת צ'סטר הצ'יטה (יואב צפיר בתחפושת צ'יטה של מותג החטיפים "צ'יטוס") וחגית דסברג.
מדי פעם התארח בתוכנית ג'וזפה, אחיו האיטלקי של צ'סטר בגילומו של יהויכין פרידלנדר.
שוקי תוכי: (1992 -1993) מוטי ברכאן טייל בארץ ישראל בליווי תוכי בשם שוקי.
ועכשיו ברוך (1990): ברוך היה בובת ספוג ירוקה בעלת קול צפצפני שיצרה והפעילה הבובנאית רוני נלקן מוסנזון מתיאטרון הקרון.
ברוך אירח בתוכנית ילדים ושוחח איתם.
בננה בום (1992) תוכנית לילדים בהגשת מיכאל הנגבי וסיון רהב-מאיר.
גן חיות: מגזין בעלי חיים בהגשת מיכל גוטליב.
שכנים שכנים: אופרת סבון אוסטרלית ששודרה בערוץ במשך 130 פרקים עד שזכויותיה נרכשו בידי הכבלים ומאוחר יותר הטלוויזיה החינוכית.
קרוב רחוק: אופרת סבון אוסטרלית ששודרה בערוץ לאחר "שכנים שכנים".
עם עליית הערוץ המסחרי הוא המשיך לשדר את הפרקים שנרכשו מראש ולאחר מכן שידור הסדרה בישראל הופסק למשך שנים רבות עד שנרכשו פרקים חדשים על ידי הטלוויזיה החינוכית ומאוחר יותר על ידי ערוצי הכבלים הוט 3 ולאחר מכן HOT Family.
החתולים הסמוראים: סדרה מצוירת לילדים שזכתה להצלחה רבה.
סיפורי היער הירוק: סדרה מצוירת לילדים שזכתה להצלחה רבה.
חוש-חש הבלש: סדרה מצוירת לילדים שזכתה להצלחה רבה.
אגדות האחים גרים: סדרת אנימה יפנית בת 46 פרקים שהופקה לטלוויזיה ב-1987, למשך שתי עונות, בהשראת "מעשיות האחים גרים".
צ'ארלי צ'וק: סדרת אנימציית סטופ מושן בריטית שהופקה עבור ערוץ BBC על ידי חברת "Woodland Animations" בשנת 1987.
עזוב שטויות : מבוססת על פי ספריו של רוברט מאנץ' האהובים.
תיאטרון בובות יפני, סדרת אגדות שהובאה לישראל בדיבוב עברי.
את הסדרה הנחו ותרמו את קולם השחקן יוני חן והשחקנית אורנה לביא פלינט, שנחשבו לדמויות מרכזיות בתחום הדיבוב לילדים בישראל.
1+1 הוא ערוץ טלוויזיה אוקראיני אשר החל את שידוריו ב-3 בספטמבר 1995. הערוץ נחשב לערוץ המרכזי באוקראינה.
לערוץ גם מספר ערוצי בת: ערוץ 1+1 אינטרנשיונל בצפון אמריקה, וערוץ 2+2.
הערוץ מכסה בשידוריו כ-95% משטח אוקראינה.
לפי אחוזיה הצפייה הוא השני באוקראינה עם יתרון קל מעל ערוץ STB.
ערוץ הוא ערוץ כבלים אמריקאי אשר הושק ב-31 ביולי 1987. הערוץ הוא חלק מחברת NBC וכולל בעיקר תוכניות העוסקות בתחום הבידור ובתוכניות מציאות.
אחר ערוץ זה עוקבים בממוצע בחודש 39 מיליון אנשים.
בין התוכניות המפורסמות ביותר המשודרות בערוץ נמצאות "משפחת קרדשיאן" ותוכניות-הבת שלה, הלוא היא תוכנית הדגל של הערוץ.
הערוץ פועל בארצות הברית, באסיה, ברחבי אירופה, בקנדה ובאוסטרליה.
בארץ הערוץ בגרסתו הישראלית משודר ב-yes+ ב-HOT, פרטנר TV+, סלקום TV+, וב-+STING.
כאשר במהלך סוף שנות התשעים ותחילת שנות ה-2000
שודרו מספר תוכניות מהערוץ תחת השם "E הכוכבים" בערוץ 2, בזכיינית טלעד.
הערוץ הושק ב-31 ביולי 1987 בשם "Movietime"' והיה בבעלות חמישה ספקי כבלים בארצות הברית (Comcast, Continental Cablevision, Cox Cable, TCI ו- Warner Cable) ובנוסף על ידי HBO/Warner communications ובעלי מניות שונים, כאשר HBO הייתה האחראית על תוכני הערוץ וניהולו.
בתחילתו הערוץ שידר בעיקר טריילרים לסרטים וחדשות בנושא הבידור.
הערוץ הוקם על ידי אלן מורבקה ולארי ניימאר.
בין מנחי הערוץ הראשונים נמנו גרג קיניר ופאולה עבדול.
ב-1989 עבר הערוץ לבעלות חברת טיים וורנר אשר שינתה את שמו והערוץ הושק מחדש רשמית ב-1 ביוני 1990 תחת השם "E!: Entertainment Television".
"חדשות E!" - תוכנית חדשות הבידור של ערוץ עם הסיפורים החמים ביותר, הרכילויות העדכניות ביותר, ראיונות עם סלבריטאים ודיונים על ההתפתחויות הכי חדשות.
"משפחת קרדשיאן" - סדרת הדגל של הערוץ, משודרת מאז שנת 2007 ומגוללת את סיפור חייהם של משפחת קרדשיאן: קריס ג'נר אם המשפחה וקייטלין (ברוס) ג'נר אב המשפחה, קורטני קרדשיאן האחות הבכורה, קלואי קרדשיאן, קים קרדשיאן, ורוב (רוברט) קרדשיאן והאחיות הצעירות קנדל ג'נר וקיילי ג'נר.
משפחת קרדשיאן מתגוררת בקלבסס אשר נמצא במחוז לוס אנג'לס והסדרה כוללת 19 עונות.
קריס ג'נר אם המשפחה מהווה מפיקה פעילה בתוכנית.
בנוסף, למשפחת קרדשיאן ישנה תוכנית בת שנקראת "קים וקורטני עושות את מיאמי", ותוכנית נוספת בשם "החיים על פי קיילי".
"סיפורי הוליווד" - החלה את שידוריה ב-1996. תוכנית תעודה העוסקת בסיפוריהם של מפורסמים הוליוודים, אנשי ציבור ידועים, תוכניות וסדרות טלוויזיה וסרטים על ידי כתבות תחקיר, ראיונות עומק, שחזורים דרמטיים ופתרון תעלומות רצח.
"המתעשרים החדשים" - עלתה לשידור ב-2015. כל תוכנית מציגה שלושה מיליונרים חדשים וחסרי טעם המתחרים ביניהם מיהו הבזבזן השערורייתי ובעל ההוצאות המגוחכות ביותר.
"אסונות מפלסטיק" - בתוכנית זו מוצגים לנו סיפורים ביזארים של מטופלים הזקוקים לעזרתם של ד"ר פול נסיף וד"ר טרי דוברו המומחים לפלסטיקה כדי לתקן את ניתוחי הפלסטיק הכושלים שעברו.
"משטרת האופנה" - בתוכנית זו מוצגות כל הכוכבות, ולעיתים גם הכוכבים תחת קטגוריות שונות בהם המתלבשת הטובה ביותר והגרועה ביותר.
מנחת התוכנית במהלך כל העונות הייתה ג'ואן ריברס המנוחה וכעת מנחה אותה ג'וליאנה רנסיק.
בפאנל התוכנית חברים שלושה מנחים קבועים ובכל תוכנית מצטרף ידוען אחר להעביר יחד איתם ביקורת על מתלבשי השבוע.
"כריסטינה מיליאן" - עלתה לשידור בשנת 2015, התוכנית עוסקת בה, באמא/סוכנת שלה, בבתה ובשתי האחיות שלה.
"ריץ קידס מבוורלי הילס" - עלתה לשידור בשנת 2013. סדרת דוקו-ריאלטי המציגה את חייהם המפוארים מלאי המסיבות והשופינג של מגוון ילדי עשירי העולם.
הסדרה נוצרה לאחר תאוצת חשבון האינסטגרם "Rich kids of Instagram" שאליו עלו מדי יום מאות תמונות ראוותניות של הילדים העשירים בעולם.
"הלילה עם צ'לסי" (2007–2014) - תוכנית לייט-נייט יומית בהגשת צ'לסי הנדלר, הכוללת פאנל מתחלף וריאיון עם אורח.
Awards") ושונתה בהמשך ל"המרק" ולאחר מכן ל"מרק הוליוודי".
התוכנית בהנחיית ג'ואל מקהייל מציגה קטעי וידאו מהשבוע החולף בליווי הערות ציניות ופרשנויות קומיות.
התוכנית בוטלה לאחר 11 עונות וירדה מהמסך בדצמבר 2015.
"החיים הפשוטים של פריס וניקול"
"קורטני וקים עושות את ניו יורק"
"קורטני וקים עושות את מיאמי"
ערוער הייתה עיר עתיקה ששכנה על גדתו הצפונית של נחל ארנון בעבר הירדן המזרחי.
מכונה "ערוער אשר על שפת נחל ארנון" כדי להבדילה מהערים האחרות שנקראו בשם זה.
מזוהה עם ח'רבת ערער, כ-5 ק"מ מזרחית דרומית לדיבון.
העיר שימשה קצה גבול ממלכתו של סיחון ובהמשך קצה גבול נחלת שבט ראובן.
ככל הנראה היא ערוער שנבנתה על ידי בני גד יחד עם ערים נוספות בימי משה.
פרשני המקרא וחוקריו נתנו לתופעה זאת הסברים שונים.
שניים מגיבורי דוד, שמע ויעיאל, באו מערוער.
במפקד שערך דוד בסוף ימיו החלו הפוקדים את ספירתם ב"ערוער...
אשר בתוך הנחל", ששימשה כאמור כגבול הדרומי ומשם פנו צפונה.
היישוב נזכר במצבת מישע כעיר מבוצרת אשר בנה מישע מלך מואב, לאחר שמרד בממלכת ישראל, לה היה משועבד.
נראה שמאוחר יותר שבה לידי ישראל, אך בהמשך הוכתה על ידי חזאל מלך ארם.
בתקופת יותם מלך יהודה וירבעם מלך ישראל ישב בערוער בלע בן עזז מבני שבט ראובן.
יש מפרשים שלא ישב בערוער ממש אלא בסביבתה.
ערוער מוזכרת בנבואת הפורענות של ירמיהו על מואב.
ערוץ IETV (ראשי תיבות של Israeli Ethiopian Television, נקרא גם ערוץ הטלוויזיה הישראלי האתיופי) הוא ערוץ טלוויזיה ישראלי המיועד לקהילת יוצאי אתיופיה בישראל המשדר בשפות אמהרית ותיגרינית.
הערוץ פרטי בבעלות פסיל לגסה.
הערוץ, הפונה לכ-מעל 177,000 יוצאי אתיופיה החיים בישראל, החל את שידוריו ב-22 בינואר 2007 (ג' שבט התשס"ז) ונקלט בבתי הצופים באמצעות חברת הכבלים ("HOT")
וחברת הלוויין ("yes") באפיק 140.
70% מהמבוגרים מבני העדה האתיופית אינם יודעים קרוא וכתוב (גם לא בשפת אמם), ולכן הרדיו והטלוויזיה הם האמצעים היחידים הנגישים עבורם שעוזרים להם להתמודד עם רשויות מדינת ישראל ומתווכים בינם לבין החברה הישראלית.
ערוץ זה הוא היחידי בישראל לדוברי אמהרית ותיגרינית, ובעתות לחימה ומשבר, הערוץ נכנס למתכונת חירום ומעביר לצופיו את הוראות פיקוד העורף ועדכונים שוטפים.
הערוץ אינו חלק מחבילת הצפייה הבסיסית של ערוצי הכבלים והלוויין, וצפייה בו כרוכה בתשלום נוסף עבור חבילת ערוצים.
הערוץ מאפשר לבני הקהילה האתיופית שסיימו לימודיהם בחוג לתקשורת, להשתלב בו: יותר מ-95% אחוז מעובדי הערוץ הם יוצאי אתיופיה, שכירים וחלקם כפרילנסרים.
כתב הפלילים של חברת החדשות, ברהנו טגניה, התחיל את דרכו בערוץ זה.
ערוץ IETV140 אינו מקבל תקציב שנתי מהממשלה, הכנסתו מגיעה בעיקר באמצעות חברת הכבלים ("HOT") וחברת הלוויין ("yes").
הערוץ מתמודד במכרז ממשלתי שנתי של משרד התקשורת שפתוח לציבור הרחב, שם יש תקציב של 4.8 מיליון ש"ח לתכנים בשפה האמהרית או תיגרינית
המשודרים באופן בלעדי בערוץ IETV140.
הערוץ נוסד ביוזמתם הפרטית של איש העסקים והיזם, פסיל לגסה, אמנון רובינשטיין ומשה קורקוס.
לגסה היה ממייסדי שידורי קול ישראל באמהרית בשנת 1984. בשנת 1999, הקים את חברת ההפקות 'פסיל דן תקשורת' שהפיקה את התוכנית "דרך העיניים שלנו".
תוכנית זו הייתה מיועדת לקהילת יוצאי אתיופיה ושודרה בערוץ הראשון ובערוץ השני במימון משרד הקליטה.
לגסה ורובינשטיין עסקו בהפקת סרטים באתיופיה, ולאחר זמן מה, החליטו להקים ערוץ ישראלי לציבור האתיופי בישראל.
נכון ל2026 פסיל לגסה הוא הבעלים הבלעדיים של הערוץ.
לוח השידורים של הערוץ כולל שידורים ישירים מהערוץ הממלכתי האתיופי (ETV) ופנא (FANA).
תוכניות וסרטים בעברית המדובבים לאמהרית והפקות מקור הכוללות פאנלים באולפן, תוכנית ראיונות, תוכניות אקטואליה ודרמות קצרות.
בערוץ אין תמיכה של כתוביות בשום שפה.
ערוץ 5 הוא ערוץ פדרלי בידורי בטלוויזיה הרוסית אשר הוקם בשנת 1933 כוועדה לשידורי רדיו בלנינגרד, ביולי 1938 החלה הוועדה בשידורי טלוויזיה ומאז משדר הערוץ ברציפות ונחשב לערוץ הטלוויזיה הוותיק ברוסיה (על כך הוענק לו פרס מיוחד במסגרת טקס חלוקת פרס TEFI באוקטובר 2018).
ב-31 במרץ 1933 הוקמה הוועדה לשידורי רדיו של ועדת ההוצאה לפעול המחוזית של לנינגרד (Ленинградский радиокомитет).
בשנת 1936 הוועדה החלה גם בשידורי טלוויזיה.
שידורי מבחן החלו ביולי אותה שנה ומאז 1 בספטמבר 1938 הערוץ החל לשדר באופן סדיר.
ביולי 1949 בוצע לראשונה שידור טלוויזיוני מתוך כיכר הארמון.
בינואר 1952 הוקמו אולפני הטלוויזיה של לנינגרד (Ленинградская студия телевидения).
ב-1961 נבנו אולפני טלוויזיה ברחוב צ'אפיגין 6 בלנינגרד והערוץ החל לשדר בשידורי צבע החל משנת 1968. בשנות ה-80 הערוץ שידר באפיק 3, במוסקבה הערוץ החל להיות משודר באפיק 5 ולכן בשנות ה-90 הערוץ כונה "ערוץ 5".
בדצמבר 1991 הוחלט שחברת הטלוויזיה והרדיו של לנינגרד תהפוך לחברה הממלכתית לרדיו וטלוויזיה של סנקט פטרבורג (Санкт-Петербургская государственная телерадиокомпания).
בינואר 1992 החברה הפכה לחברת טלוויזיה עצמאית, חברת "פטרבורג" לרדיו וטלוויזיה.
באוגוסט 1997 הערוץ חדל מלשדר למוסקבה ושידר רק לסנקט פטרבורג ומחוז לנינגרד כשאפיק 5 הוענק לערוץ התרבות.
באפריל 2004 שוב הערוץ החל לשאת את השם "ערוץ 5".
משנת 2005 הערוץ משדר את פסטיבל מפרשי הארגמן.
בינואר 2006 הערוץ הוכנס לרשימת הערוצים הפדרליים והוא משודר מאז ב-40 מחוזות רוסיה באמצעות לוויין של NTV-PLUS.
בפברואר 2008 הערוץ נרכש ביחד עם ערוץ REN TV ועיתון "איזבסטיה" על ידי חברת התקשורת National Media Group.
בשנת 2009 בעקבות שינוי ארגוני בערוץ כ-15% מהעובדים פוטרו, רובם נקלטו בערוץ חדש שהוקם תוך זמן קצר.
עד לשנת 2019 בתדרים של הערוץ הועברו שידורים גם של Len TV 24.
עקבות (סדרת טלוויזיה), סדרת פשע פופולרית, המשודרת בערוץ החל מ-5 בספטמבר 2011 וזכתה לרייטינג גבוה.
אחד בשביל כולם, כולם בשביל אחד (Один за всех, и все — за одного), שמו של שעשועון טלוויזיוני בהפקת הערוץ משנות 1960
סיבוב מוזיקלי (Музыкальный ринг), שעשועון מוזיקלי בהפקה רוסית
כעת (Сейчас), מהדורת החדשות המרכזית
הבלשים (Детективы), סדרת פשע רוסית, המגוללת את קורותיהם של הבלשים הפרטיים אלכסיי נאסונוב ואיגור לוקין.
הסדרה שודרה תחילה בערוץ הראשון ברוסיה עד ששידורה הופסק ועונותיה האחרונות הופקו על ידי ערוץ 5.
השוטר האחרון (Последний мент), סדרת דרמה משטרתית
החוליה החלשה, הגרסה הרוסית של החוליה החלשה ששודרה במשך 3 עונות, לאחר שעברה אליה מהערוץ הראשון.
החל מהעונה השביעית מופקת על ידי ערוץ "מיר".
ערוץ GTV הוא ערוץ טלוויזיה ישראלי בשפה הגאורגית, המשודר בכבלים ובלוויין באפיק 123. הערוץ, שתכניו פונים לקהילה הגאורגית וליוצאי גאורגיה בישראל, החל את שידוריו ב-28 באפריל 2004, והוא מהווה חלק מחבילת הערוצים הבסיסית של YES ו-HOT.
מטרתו העיקרית היא לספק מקור מידע לעולי גאורגיה ולדוברי השפה הגאורגית ולעזור להם להיקלט בחברה הישראלית.
את הערוץ הקים היזם ואיש העסקים מוריס ג'נשוילי והוא מנהל אותו יחד עם מנכ"ל הערוץ משה ג'נשוילי.
הערוץ מספק מגוון תכנים בשפה הגאורגית, ביניהם: סרטי קולנוע גאורגים ישנים וחדשים, סדרות טלוויזיה גאורגיות, קונצרטים, הופעות של להקות מחול פולקלורי, טקסים חגיגיים, וידאו קליפים מוזיקליים מגאורגיה, תוכניות בידור ואקטואליה.
הערוץ משדר בכל ערב בשידור ישיר את מהדורת החדשות של ערוץ "IMEDI" הגאורגי.
בנוסף, הערוץ מצלם ומשדר תוכניות מקור על יהודי גאורגיה והתרבות הגאורגית בארץ ובעולם.
הערוץ משדר במשך 24 שעות ביום.
מהשעה 11:00 בבוקר ועד השעה 03:00 לפנות בוקר משודרים תכנים רגילים ובין השעות 03:00 עד 11:00 בבוקר שלמחרת משודרים קליפים מוזיקליים ותוכניות מוזיקה .
ערוץ A+ הוא ערוץ טלוויזיה ישראלי לימודי המיועד לילדים בגילאי 4–8, משודר בישראל ב-FreeTV ומחוץ לישראל בחברת אורנג', וכן תכניו ניתנים לצפייה ישירות מאתר הערוץ.
בעבר שידר בחברות HOT ופרטנר tv.
הסדרות שבערוץ מלמדות את הילדים אנגלית, חשבון, אמנות, תכנות, מדעים וידע כללי, ומתבססות על תכנים מספקי תוכן בינלאומיים, בהם הפקות מבית BBC.
תכני הערוץ מבריטניה, מלזיה, סין, קנדה, ארצות הברית, רוסיה וברזיל.
הערוץ הוקם בשנת 2016 על ידי גליה חלאוי, שהייתה ממייסדי ערוץ הופ!
המשקיעים המרכזיים בהקמת הערוץ היו אולפני אלרום.
בתחילה תוכני הערוץ שודרו בשירות ה-VOD של החברות yes ו-HOT.
בהמשך נפתח לערוץ ערוץ ייעודי ב-HOT, ועם התרחבות שוק שידורי הטלוויזיה בישראל, הערוץ הצטרף למגוון הערוצים של חברת פרטנר tv.
בשנת 2018 חתם ערוץ A+ על הסכם עם חברת אורנג', על פיו תוכני הערוץ יעברו התאמה לשפה ולתרבות הצרפתית.
ב-30 בדצמבר 2021 הסתיים חוזה השידורים בין הערוץ לבין חברת HOT ולפיכך, סיים את שידוריו באותו היום.
ב-16 בספטמבר 2025, עקב מיתוג מחדש של פרטנר tv ל-Partner TV+ ו-+Pratner tv משתמש בתוכני סטינג+, הערוץ סיים את שידוריו גם בחברה זו; לפיכך, הפך להיות זמין רק בפלטפורמת FreeTV.
הערוץ משווק סדרות לימודיות לחברות תקשורת, ומספק גישה ישירה לצרכנים למנוי ישיר לערוץ דרך האתר.
הערוץ משווק חבילות תוכן למורים וגננות, בהן לצד פרקים לימודיים מהסדרות מציע הערוץ גם מערכי שיעור וכלים משלימים המסייעים ללימוד.
לערוץ יישומון המיועד להשלים את החוויה הלימודית, בו משחקים הילדים במשחקים לימודיים המבוססים על הסדרות שבערוץ.
היישומון משתמש בטכנולוגיה של בינה מלאכותית המתאימה באופן אישי את רמת האתגר לרמתו של כל ילד.
אלפאבלוקס – סדרה מבית ה-BBC ללימוד קריאה באנגלית.
מפלצות ה-ABC – סדרה להיכרות עם אותיות ה-ABC.
– סדרה בסגנון גיבורי-על המתרגלת מיומנויות הקריאה, הדקדוק והכתיבה.
סיפורי אלפאבית – סדרה המתרגלת היכרות קלילה עם אותיות ה-ABC.
יומיגו – סדרה מבדרת המלמדת מושגים בסיסיים בחשבון וגאומטריה.
הסדרה הופקה בסיוע משרד החינוך האמריקאי.
נאמברבלוקס – סדרה מבית ה-BBC המלמדת היכרות עם המספרים, וארבע פעולות החשבון: חיבור, חיסור, כפל וחילוק.
סופרים עם פולה – סדרה להיכרות עם המספרים ותרגול בסיסי של חשבון.
סדרות על מדעים ועובדות החיים
העולם קורא ללונה – סדרה בהפקה משותפת של משרד החינוך של ארצות הברית וברזיל, המסבירה תופעות טבע שונות.
הפיקסיז – סדרה המסבירה כיצד פועלות המצאות שונות.
פינקוד – סדרה המלמדת על תופעות מדעיות שונות.
תות התעמלות – תוכנית ילדים חינוכית שעברה מהטלוויזיה החינוכית ועוסקת בפעילות גופנית.
חבורת החשבונבונים – תוכנית ילדים שעברה מערוץ הופ!
הרפתקאות הפירטים – תוכנית ילדים שעברה גם מהטלוויזיה החינוכית וגם מערוץ הופ!
צבעבלוקס – תוכנית בנושא אמנות.
וונדרבלוקס – תוכנית שמלמדת את יסודות התכנות.
ערוץ 9 היא רשת טלוויזיה אוסטרלית מסחרית חופשית, המהווה אחת מחמש רשתות עיקריות באוסטרליה.
נכון לשנת 2019 רשת תשע הייתה רשת הטלוויזיה בעלת הדירוג הגבוה ביותר באוסטרליה, לפני רשת שבע, רשת עשר, תאגיד השידור האוסטרלי (ABC) ושירות השידור המיוחד (SBS).
מאז 2021, הרשת שינתה את הסלוגן שלה בחזרה לסיסמת עידן הזהב האייקונית "עדיין האחד".
נכון לשנת 2023, ערוץ 9 היא רשת הטלוויזיה המדורגת שנייה באוסטרליה, אחרי רשת שבע, ולפני ABC TV, רשת עשר ושירות השידור המיוחד.
הערוץ הושק כ-TCN-9 ב־16 בספטמבר 1956 על ידי הבעלים של דיילי טלגרף פרנק פאקר.
ג'ון גודסון הציג את התחנה וברוס גינגל הציג את התוכנית הראשונה, This Is Television (והפך לאדם הראשון שהופיע בטלוויזיה האוסטרלית).
מאוחר יותר באותה שנה, GTV-9 במלבורן החלה את שידוריה עם שידור אולימפיאדת הקיץ 1956, ובהמשך הקימה את רשת הטלוויזיה הלאומית לצד QTQ-9 בבריזבן בשנת 1959 ו־NWS-9 באדלייד, שהיו הבסיס לרשת תשע.
רשת תשע שילמה 5,000 דולר אוסטרלי עבור זכויות השידור.
ערוץ 9 החל להשתמש בסיסמה "תנו לנו להיות האחד" (המבוסס על שיר הקרפנטרז, ששימש מאוחר יותר את ABC בארצות הברית) בשנת 1977 הפכה לרשת הטלוויזיה מספר אחת באוסטרליה כאשר שירות החדשות שלה נפך לשירות החדשות הנצפה ביותר.
בשנת 1978 העבירה תשע את סיסמתה ל"עדיין האחד" (על פי הקמפיין ששימש ABC בארצות הברית), שנמשך עד לירידה ברייטינג בינואר 2006. במהלך שנות השמונים, דירוגי הערוץ הגיעו לשיאם.
בשנים 1999–2001 החלה הרשת לאבד צופים לרשת שבע בתחום החדשות והבידור.
בשנת 2010 הרשת החלה לשדר ערוץ 9Gem.
מותו של המנכ"ל קרי פאקר בשנת 2005 עורר בעיות נוספות עבור הרשת.
עם זאת מאז 2015 הרשת התמקדה בפיתוח שירותים דיגיטליים והיא עודנה אחת מרשתות השידור הפופולריות במדינה.
ערוץ 24 הוא ערוץ טלוויזיה אוקראיני אשר החל את שידוריו ב-1 במרץ 2006. זהו ערוץ החדשות הראשון באוקראינה שמשדר 24 שעות ביממה.
בתחילת שידורו נקרא "ערוץ החדשות 24", מאוחר יותר קוצר ביטוי זה לשם העכשווי "ערוץ 24", המשמש בלוגו החברה המעודכן ובאתר הרשמי של ערוץ הטלוויזיה 24tv.ua.
הערוץ הוא חלק מחברת המדיה לוקס , בבעלות יקטרינה קיט-סדובה .
חדשות על פוליטיקה, כלכלה, עולם הבידור, וספורט מתעדכנים בשידור חי.
ערוץ 2000 (נוסד בתשנ"ג, 1993) הוא ארגון המפעיל ערוץ רדיו חרדי מהחלוצים במגזר.
אולפני התחנה ממוקמים בעיר בני-ברק ומשדרים באמצעות האינטרנט והלווין, תכנים בנושאי יהדות, אקטואליה ומוזיקה.
התחנה הוקמה בשנת תשנ"ג, 1993 כתחנת טלוויזיה פרטית בידי כמה רבנים, בהם הרב שלום אזולאי, בנו של הרב עמרם אזולאי, הרב משה בן-לולו ורבי יוסף ביטון.
דרכו הרוחנית של הערוץ הייתה מכוונת על ידי הרב אלעזר אבוחצירא אשר היה חברו לישיבה של הרב שלום אזולאי והנחה את מייסדי הערוץ בכל הקשור לדרכו הרוחנית והוא שדרבן וחיזק את ידיהם של המייסדים להמשיך בעבודת הקמת התחנה.
עקב קשיים לוגיסטיים, לאחר תקופה קצרה עברה התחנה לשידור רדיו ושידרה בתדר 100Fm.
נכון לעשור השני של המאה ה-21, הערוץ משדר בפורמט מקוון שיעורי תורה, מוזיקה, ותכנים שונים בנושא יהדות.
ב-2016 עבר הערוץ לשדר בפורמט מקוון הכולל שידורים חיים ותוכניות אקטואליות יומיות ושבועיות.
בנוסף הערוץ יוצר תוכן מקור בדמות כתבות וסרטונים.
הערוץ מחזיק באולפנים במעגל סגור ובאולפן ירוק המשדרים תוכניות חדשותיות, אקטואליות ותחקירים לצד צוות כתבי שטח המשדרים בלייב ממוקדי האירועים השונים באופן יומי.
צוות העובדים של הערוץ כולל 35 עובדים ובהם עורכים, כתבי שטח, צוות אולפן, צוות ניו מדיה, תחקירנים ושדרנים.
הערוץ משרד שיעורים של רבנים שונים כגון הרב שלום ארוש, הרב זמיר כהן, הרב יגאל כהן, הרב יצחק פנגר.
מדי יום עולות לאתר בממוצע כ-30–40 כתבות חדשותיות ועוד 15 כתבות מקור המיוצרים באולפני הערוץ ובשידורי חוץ.
לערוץ כ-29 אלף כניסות לאתר ביום ממוצע.
עד 2021 נספרו כבר מיליוני כניסות לדפי התוכן השונים.
הערוץ מפעיל את קו 'מענה ההלכה' בשירות ללא תשלום המעניק מענה בשלל שפות, על פי פסקי ההלכה של מרן הראשון לציון הרב עובדיה יוסף ובנו, מרן רבי יצחק יוסף.
המענה ניתן במגוון נושאים הלכתיים, ביניהם: שבת ברכות איסור והיתר ממונות ופוריות, הקו מעניק סיוע הלכתי והשקפתי גם בנושאי שלום בית, חינוך, ברית מילה בר מצווה רפואה ועוד.
ערוץ דיסקברי (Discovery Channel) הוא ערוץ טלוויזיה בכבלים, אשר הופק על ידי חברת דיסקברי עד למיזוגה עם וורנר מדיה ב-2022, ועוסק בעיקר בתכנים מדעים מגוונים, וכן בסרטים תיעודיים, היסטוריה, סרטי טבע, וסרטי אקסטרים.
סיסמת הערוץ היא "מאתגרים את המוח שלך".
בסיסו של הערוץ נמצא במדינת מרילנד, ארצות הברית.
בישראל הערוץ מתורגם לעברית ומשודר ב-HOT, ב-+yes ובסלקום TV+.
בנוסף החברה המנהלת את הערוץ רכשה מניות בערוץ רשת 13.
ערוץ דיסקברי החל את שידוריו בשנת 1985, על ידי חברת דיסקברי שהיא בין השאר הבעלים של ערוץ אנימל פלנט, TLC (ערוץ למידה), ערוץ הטיולים, ערוץ המדע, BBC אמריקה, הערוץ הצבאי, ערוץ הבריאות.
ערוץ דיסקברי מגיע ללמעלה מ-450 מיליון בתים במעל מ-160 מדינות.
במספר ארצות, ערוץ דיסקברי מדובב לשפת המקום, ובחלק מהארצות הוא רק מתורגם.
בין השאר, הערוץ מדובב לשפות הבאות: ספרדית, פורטוגזית, איטלקית, דנית, יוונית, רוסית, פולנית, הונגרית, ורומנית.
בפולין, בתוספת של 2 דולרים לחודש, ניתן להחליף בין שני ערוצים עם פסקולים שונים; הערוץ המקורי באנגלית (עם תרגום לפולנית) או מדובב לפולנית.
בנוסף לסדרות חינוכיות ותיעודיות הערוץ משדר גם תוכנית ריאליטי "עירום ומפוחד".
לערוץ דיסקברי חנויות רבות ברחבי ארצות הברית, שבהם נמכרים בעיקר מתנות ומוצרי מדע, וכן קיימת חנות מקוונת באתר הערוץ.
תפקידם של החנויות הוא לשווק ולקדם את הערוץ.
בשנת 2005, הפך ערוץ דיסקברי לספונסר הראשי של קבוצת אופניים מקצוענית שנקראה על שמו - קבוצת רכיבת האופניים המקצוענית של ערוץ דיסקברי.
באותה שנה, הערוץ אף היה אחד מהספונסרים הראשיים של תחרות הטור דה פראנס.
בשנת 2005, נבחר ערוץ דיסקברי כאחד ממאה החברות הטובות ביותר בארצות הברית עבור נשים עובדות.
בין התוכניות שבערוץ דיסקברי ישראל: איך זה נעשה; קוסם בלתי אפשרי; ציידי המציאות; משטרת הגבולות; פחד ואמונה; צפון אמריקה (2013); ועוד.
בשנים 2012—2013 מסתמנת בתוכניות הערוץ מגמה של העדפת תכנים הנחשבים לגבריים: מכוניות, ספורט אתגרי, טכנולוגיה ומכונאות, ועוד.
רבות מהתוכניות המשודרות בישראל מופקות ומונחות בידי גברים עם סגנון שמרני שנראים כאילו הם מכוונים לקהל הגברי.
גם כאשר בתוכניות אלו משתתפים ניצבים ונסיינים, רובם גברים.
ערוץ המדע הוא ערוץ אירופאי נוסף אשר משדר 24 שעות ביממה ועוסק במדע במגוון תחומיו כמו טכנולוגיה, ביולוגיה אסטרונומיה ועוד.
הערוץ שודר ב-yes עד שנת 2012 והחל לשדר שוב ב-yes החל משנת 2017. החל מ-10 באפריל 2013 הערוץ משודר ב-HOT.
ב-31 בדצמבר 2023 הערוץ סיים את שידוריו בישראל, והתחלף בערוץ אנימל פלנט בהוט וביס תפס את מקומו ערוץ דיסקברי שאז שודר באפיק 40.
ערוץ עולם החי הוא ערוץ טבע ממשפחת דיסקברי המשדר תכנים העוסקים בבעלי חיים ובעולם החי, החל מרפואה וטרינרית וכלה בתיעוד חייהן של חיות בר.
הערוץ שודר ב-yes עד שנת 2012 והחל לשדר שוב ב-yes החל מאמצע יוני 2017. החל מ-9 במרץ 2022 הערוץ החל לשדר גם בחברת סלקום tv באפיק 18. ב-31 בדצמבר 2023 הוא התחיל לשדר במקום ערוץ המדע ב-HOT.
"ערוץ אנימה" או "AGN Anime Channel" (שווק גם כ-yes Anime ולחלופין כ-HOT Anime) היה שמו של ערוץ טלוויזיה ישראלי ששידר סדרות וסרטי אנימה.
ערוץ אנימה היה בבעלות משותפת של חברת הטלוויזיה הבינלאומית SPI International וחברת AGN (Assis Global Networks) והיזם דרור לביא שפעל גם כמנהל הערוץ.
הערוץ החל את שידוריו מ-7 בדצמבר 2004 בחברת הלוויין yes (אפיק 28) וכשנה לאחר מכן גם בחברת הכבלים HOT (אפיק 85), וסיים את שידוריו ב-1 בינואר 2008 ב-HOT וב־15 בינואר 2008 ב-yes.
סמליל הערוץ ב-HOT וב-yes הושפע מדגל יפן, שבו מעגל אדום על רקע לבן.
ב-yes מופיע עיגול אדום בצד שמאל וב-HOT ריבוע מעוגל אדום במרכז.
הערוץ שידר אוסף של סדרות אנימה בדיבוב המקורי ביפנית, בליווי כתוביות בעברית וברוסית.
הסדרות היו בנות כמה שנים או אף יותר מעשור, רובן הגדול לא היו פופולריות בעולם והיו כמעט אנונימיות בקהילה הישראלית לפני שידורן, מה שגרע מהרלוונטיות של הערוץ.
MGM היה ערוץ טלוויזיה אשר נמצא בבעלות חברת MGM.
ומציע סרטים מהספרייה של אולפני MGM, הכוללת מעל 4,000 סרטים שונים ונחשבת לספריית הקולנוע הגדולה בעולם.
בתאריך 31 במרץ 2016 ערוץ MGM ו-MGM HD סיימו את שידוריהם בישראל, והוחלפו בערוץ AMC.
ערוץ MGM היה ערוץ סרטים אשר נכלל בחבילות הבסיס בשידורי הלוויין והכבלים הן ב-YES והן ב-HOT, אשר שידר במהלך 24 שעות ביממה, לא כלל פרסומות והציג סרטים באנגלית עם תרגום לעברית.
הערוץ החל בשידוריו בשנת 2000. לאחר מספר שנים הועלה בנוסף ערוץ MGM HD, אשר שידר במשך רוב שעות היממה סרטים מבית MGM באיכות HDTV, בהמשך לשידורי הערוץ המקורי בגרסת ה-SD.
בישראל זכיינית הערוץ היא חברת "טלעד", המפעילה גם את ערוץ ההיסטוריה, ביוגרפיה (בהמשך הוחלף שמו לערוץ "לייף טיים"), E!, שלושה ערוצים בינלאומיים ואת ערוץ SHE שנמצא בבעלותה.
במרץ 2016 הודיעו חברות הכבלים והלווין (יס והוט) כי ערוץ MGM ו-MGM HD צפויים לסיים את שידוריהם בסוף אותו חודש, ובמקומם עלה AMC.
ערוץ SHE היה ערוץ הטלוויזיה הראשון בישראל המכוון עצמו לנשים.
ערוץ SHE היה בבעלותה של חברת טלעד ושודר מ-24 בנובמבר 2008 ב-yes הטלוויזיה בלוויין, 18 שעות ביממה.
רוב תוכני הערוץ היו תוכניות רכש ומיעוטם תוכניות מקור בעברית.
מסע הפרסום לערוץ התמקד בסלוגן "SHE.
באוקטובר 2009, לאחר שנת שידור אחת בלבד, ירד הערוץ משידור.
לוח השידורים כלל סרטי תעודה על חייהן של נשים, סדרות בריאות, סיפורי הצלחה נשיים, אימון אישי, אופנה, סדרות קריירה העוסקות בשילוב בין העבודה לחיים האישיים, תוכניות מגזין וריאליטי הבוחנות את סגנון החיים הנשי ברחבי העולם.
זאת לצד הפקות מקור ישראליות, שהגישו תוכניות מגזין וריאליטי בנושאים מגוונים: היכרויות, יחסים אישיים, משפחה ועבודה.
"השאלון" היא הפקת מקור של ערוץ SHE שהתבססה על ארבע חברות פאנל: השדרנית איריס קול, עו"ד כוכי מרדכי, אשת התקשורת אור ישראלי והעיתונאית שירלי פרקש, החוקרות את הטבע הנשי בעזרת מענה על מבחני אישיות בסגנון "בחן את עצמך".
בין הנושאים בתוכנית: דימוי גוף של נשים, זוגיות, מיניות ופמיניזם.
ערוץ דיסני הוא ערוץ טלוויזיה אמריקאי בבעלות חברת וולט דיסני, אשר החל לפעול ב-18 באפריל 1983. בערוץ משודרים תוכני מקור לגילאי 6–18. תוכניות הערוץ משודרות גם בערוץ בגרסתו הישראלית.
בשנת 1977, ג'ים ג'ימיטרו, אחד מעובדי חברת וולט דיסני הגה את הרעיון של ערוץ טלוויזיה מטעם החברה.
באותו הזמן, ההצעה נדחתה, אך 5 שנים לאחר מכן, ההצעה חזרה אל שולחן החברה וזאת בעקבות אובדן הזכויות על קבוצת W (שנמכרה לרשת ויאקום שהחזיקה בזכויות עד שנת 1990 ונסגרה 5 שנים לאחר מכן) ומכך, פיתוח הערוץ החל.
ב-18 באפריל 1983, הערוץ החל את שידוריו בארצות הברית.
תחילה, השידורים החלו בסרטונים של מיקי מאוס, דונלד דאק, גופי ושאר הדמויות הפופולריות של דיסני, אך זמן שידור הערוץ ארך כ-16 שעות שידור.
3 שנים לאחר מכן, הערוץ עבר למתכונת שידור מלאה האורכת כ-24 שעות.
מעבר לסרטונים ששודרו, הוקרנו גם סרטי החברה.
הסרט הראשון ששודר בערוץ היה אליס בארץ הפלאות ששודר בינואר, 1984. כמו כן, באותה שנה, הערוץ החל לשדר הפקות מקור ומגזינים וכן, גם תוכניות אירוח לילדים, כשהפופולרית מביניהן הייתה מועדון מיקי מאוס, אשר צימחה לדורותיה מפורסמים רבים כמו בריטני ספירס וכריסטינה אגילרה.
החל מסוף שנות ה-80 עד אמצע שנות ה-90, הערוץ החל בתנופת יצירת סדרות אנימציה המבוססות על דמויות החברה כמו אגדות ברווזים, עולם סחרחר, השכונה של גופי לצד הפקות מקוריות כמו גרגולים וייבוא סדרות כמו דובוני אכפת לי והמלך בבר.
מגמת יצירת סדרות מקוריות החלה משנת 2001, עם סדרות הטלוויזיה The Proud Family, קים פוסיבול ולילו וסטיץ', כלשצדה, מתפתחות הדרמות והסיטקומים כמו Even Stevens, ליזי מקגוויר, כל כך רייבן, שאף מגמה זו הובילה לעידן חדש של כוכבי הערוץ, כמו מיילי סיירוס, סלינה גומז, דמי לובאטו, הילרי דאף ועוד.
כמו כן, הערוץ מפיק ומייצר סרטים, אשר המצליח מביניהם היה סדרת סרטי היי סקול מיוזיקל.
כיום, מעבר לשידורו הרגיל, הערוץ מחזיק בשני ערוצי בת: דיסני ג'וניור, המיועד לילדים קטנים יותר מהקהל הרגיל של הערוץ, שכן לערוץ זה יש רצועת שידור בערוץ הרגיל בארצות הברית.
ודיסני XD, המשדר ברובו תוכניות ששודרו בעבר בערוץ ג'טיקס וכן, גם תוכניות שהופקו מבית מארוול.
הערוץ הוחלף בשנת 2009 בערוץ דיסני XD.
ב-8 בספטמבר 1990 הוקם בארצות הברית ערוץ טלוויזיה, כחלק מרשת "פוקס", בשם "פוקס קידס".
שידוריו של הערוץ התקיימו בימים שני עד שישי בשעות אחר הצהריים ובימי שבת בבוקר, וכללו תוכניות, רובן מצוירות, המתאימות לילדים ולבני הגיל הרך.
מנהל הערוץ אז היה חיים סבן (מאז שאיחד את חברת הפקה שלו "Saban Entertainment" ב-1995) שהפיק סדרות טלוויזיה רבות ומצליחות וביניהם, ה"פאוור ריינג'רס".
ב-2002 הערוץ נסגר עקב בעיות כספיות, רייטינג נמוך ובעקבות פרישתו של סבן מהפקת סדרות טלוויזיה.
סבן מכר את הערוץ כולל את חברת הפקה שלו לחברת וולט דיסני בסכום של 1.7 מיליארד דולר.
חברת דיסני מיתגה את הערוץ מחדש ושנתה את שמו ל"ג'טיקס".
בעקבות החזרת הזכויות על פאוור ריינג'רס ושאר הסדרות שהופקו/יובאו על ידי חיים סבן לידיו, החליטה חברת וולט דיסני לשנות את מיתוגו של ג'טיקס ולהביא את "Disney XD" לכל רחבי אירופה, ובמדינות כגון הונגריה, רומניה, סלובקיה, צ'כיה ובולגריה הוחלט לשנות את השם ל"ערוץ דיסני".
הסדרה הפופולרית ביותר בשלושת הערוצים, הייתה וואן פיס "ילד הגומי החזק ביותר".
הורי ילדים שצפו באנימה, תבעו את פוקס קידס על הפסקת הסדרה באמצע והפסידו במשפט לאור סעיף המתיר לערוץ להפסיק שידורה של סדרה באמצעה.
הפקות מקוריות של ערוץ דיסני
כוכבי ערוץ דיסני לאורך השנים
במהלך השנים העסיק הערוץ כוכבים שונים אשר היו משויכים לפרויקטים בלעדיים של הערוץ.
שםשנים בערוץפרויקטיםבן פוסטר1996-1997פלאש פורוורדלי תומפסון יאנג -1998 2001The Famous Jett Jacksonאריק לייבלי1999-2001So Weirdאלכס ג'ונסון2000-2001So Weirdשיה לה-באף2000-2003Even Stevensשון אשמור2000-2001The Famous Jett Jackson,
In a Heartbeat הילרי דאף2001-2004ליזי מקגוויר, ליזי מקגוויר ממריאה לרומארייבן סימון2003-2007; 2017-הווהכל כך רייבן, The Cheetah Girls
Jump In!מוניק קולמן2006-2008היי סקול מיוזיקל 1 - 3מיילי סיירוס2006-2011האנה מונטנהאמילי אוסמנט2006-2011האנה מונטנה, אבא בצרהג'ייסון ארלס2006-2011האנה מונטנה, אבא בצרהבילי ריי סיירוס2006-2011האנה מונטנהמויסס אריאס2006-2011האנה מונטנה, אבא בצרהלוקאס גראביל2006-2011היי סקול מיוזיקל 1 - 3,
ערוץ אולדובאי (אנגלית Olduvai Gorge, או במבטא המקורי אולדופאי, שם של צמח מקומי בשפת שבט המסאי) הוא נקיק במישורי הסרנגטי בתחום אזור השימור נגורונגורו שבטנזניה, באזור השבר הסורי אפריקני, שאורכו כ-48 ק"מ.
אולדובאי הוא אתר עשיר ביותר במאובנים, מהם מפורסמים בייחוד מאובני הומינינים ממספר סוגים.
אשר בשנות השישים והשבעים ביססו לראשונה את חשיבותה של מזרח אפריקה כאזור שבו התרחשה מרבית האבולוציה של האדם.
בתחילת המאה ה-20 השתייך האזור למזרח אפריקה הגרמנית, וערכו המדעי של האתר אובחן לראשונה בשנת 1911 על ידי האנטומולוג הגרמני וילהלם קאטווינקל , אשר בעת מרדף אחר פרפר נפל מעבר למדף הסלע.
כשחזר לחושיו גילה שהוא נמצא בנקיק עם שכבות חשופות שמהן מבצבצים מאובנים ועצמות.
הוא שאל את בני שבט המסאי המקומיים לשם הערוץ, אך עקב קשיי השפה הם חשבו שקאטווינקל מצביע על צמח אגבת סיסל, ואמרו לו את שם הצמח בשפת המסאי "אולדופאי".
קאטווינקל רשם את השם בגרמנית כ"אולדוואי" (Oldoway).
קאטווינקל שב לברלין עם מספר מאובנים של בעלי-חיים נכחדים, שעוררו עניין מספיק לארגון משלחת למקום בשנת 1913 מטעם אוניברסיטאות ברלין ומינכן, ובמימון הקייזר וילהלם השני עצמו.
בראש המשלחת עמד הגאולוג הנס רק (Hans Reck), שהביא מן הערוץ 1,700 מאובנים, כולל גולגולת אנושית שאת גילה העריך, על-פי מיני מאובנים אחרים באותה שכבה, ב-150 אלף שנה.
הערכה זו עוררה מחלוקת בגרמניה, אך שלוש משלחות נוספות לא הצליחו להגיע לערוץ, והמחקר נפסק כאשר גרמניה איבדה את שליטתה באזור במלחמת העולם הראשונה.
האנתרופולוג והארכאולוג הבריטי-קנייתי לואיס ליקי היה הבא לחפור באתר, החל משנת 1931 כאשר ביקר בערוץ ביחד עם הנס רק, שאותו הזמין להתלוות אליו.
הממצאים שלהם זכו לפרסום רב והיו הראשונים לבסס את המעמד המרכזי שיש כיום למזרח אפריקה כאזור שבו התפתחה האנושות, מעמד שחוזק אחרי כן בעקבות ממצאים מקניה ואתיופיה.
גם דונלד ג'והנסון וטים וייט חפרו באולדובאי בשנות השמונים, בתקופה שבה אתיופיה הייתה סגורה בפניהם עקב מלחמת האזרחים האתיופית, וגילו מספר ממצאים ראויים לציון.
הגאולוגיה של אולדובאי נחקרה בפירוט על ידי ריצ'רד האי מ-1961 ועד 2002. כיום נמצא במקום מוזיאון ערוץ אולדובאי המציג חלק מהממצאים.
לפני מיליוני שנים שכן האתר תחת אגם גדול שחופיו התכסו בהדרגה בשכבה על שכבה של אפר געשי ממספר הרי געש שהיו פעילים באותו זמן, הגדול שבהם הר נגורונגורו.
במהלך תקופה זו התכסו באפר שלדי בעלי חיים והומינידים.
לפני כחצי מיליון שנה התייבש האגם ופעילות סייסמית היטתה את מהלכו של פלג מקומי, אשר החל לחתור בתוך המשקעים ובסופו של דבר חשף שבע שכבות עיקריות בקירות הערוץ, עם העצמות המאובנות בתוכן.
הסטרטיגרפיה עמוקה באופן יוצא דופן, ואת גילן של שכבות האפר הגעשי ניתן לקבוע באמצעות תיארוך רדיומטרי, בעיקר בשיטת אשלגן-ארגון וכן בשיטת ארגון-ארגון.
סלעי המשקע התחתונים ביותר הם בני קצת יותר משני מיליון שנה.
באולדובאי נמצאו בעיקר שרידים של שניים מהמינים הקדומים ביותר של הסוג אדם – הומו הביליס והומו ארקטוס – והמין פראנתרופוס בויזיאי.
הסימון הקטלוגי הניתן למאובני הומינידים המתגלים באולדובאי מורכב מן האותיות OH (ראשי תיבות של Olduvai Hominid) בתוספת מספר סידורי.
OH 5: גולגולת של פראנתרופוס בויזיאי, הראשונה שהתגלתה ממין זה, ב-1959 על ידי מרי ליקי.
בשעתו סווגה על ידי ליקי כ"ז'ינגאנתרופוס" וכונתה "מפצח האגוזים" בשל לסתותיה האימתניות.
OH 7: לסת תחתונה, שברי גולגולת ועצמות ידיים של ילד מהמין הומו הביליס, הראשון שהתגלה ממין זה, ב-1960 על ידי ג'ונתן ליקי, בנם של לואיס ומרי, וכונתה על שמו "הילד של ג'וני".
OH 8: עצמות רגל וכף רגל של פרט מהמין הומו הביליס, שסייעו לבסס את הליכתו הזקופה, על ידי חוקרים מהמשלחת של ליקי ב-1960.
OH 9: גולגולת חסרת פנים מהמין הומו ארקטוס, הראשונה שהתגלתה באפריקה ממין זה, ב-1960 על ידי לואיס ליקי.
קיבלה את הכינוי "האדם הצ'ליאני" על שם מונח מקובל באותה תקופה לתרבות כלי האבן שנמצאה בערוץ.
OH 24: גולגולת שלמה כמעט לגמרי של הומו הביליס, התגלתה ב-1968 על ידי פיטר נזובה ממשלחתם של הזוג ליקי.
קיבלה את הכינוי "טוויגי" על שם הדוגמנית המפורסמת למרות שכנראה מדובר בפרט זכר.
OH 62: גולגולת, עצמות זרוע, רגליים ושיניים של הומו הביליס, התגלתה ב-1986 על ידי טים וייט ודונלד ג'והנסון.
קיבלה את הכינוי "הומיניד דיקדיק" משום שהתגלתה מתחת לערמה של גללי דיקדיק.
OH 65: לסת עליונה שלמה של הומו הביליס או הומו רודולפנסיס, התגלתה ב-1995 על ידי צוות בראשות ריצ'רד האי.
כל המאובנים האלו נמצאו בשכבות התחתונות של הערוץ ומתוארכים בשיטות רדיומטריות לגיל של קצת פחות משני מיליון שנה.
ממצאים חשובים נוספים התגלו בסביבתו של הערוץ.
המפורסם שבהם הוא שביל העקבות באתר לייטולי, כ- 45 ק"מ דרומה לאולדובאי על גדת אגם אייסי.
במקום זה נמצאו טביעות רגל מאובנות באפר געשי של בעלי חיים רבים וכן של הומינידים, כנראה מהמין אוסטרלופיתקוס אפרנסיס, המעידים על הליכה בקומה זקופה.
בנוסף על מאובני ההומינידים התגלו באולדובאי גם כלי אבן שסותתו על ידם.
הקדומים שבהם בני כ-1.8 מיליון שנה ושייכים לתרבות העתיקה ביותר של כלי אבן הקרויה התרבות האולדובאית על שם הערוץ.
חלקם התגלו ביחד עם שברים רבים של עצמות בעלי-חיים, כולל עצמות פילים נכחדים, ועל פי המחקר שימשו את ההומינידים (הביליס או הומו ארגסטר) לשחיטת בעלי-חיים אלו.
כלי אבן מעט פחות עתיקים, שגילם בין 1.75 ל-1.2 מיליון שנה, הם בעיקר אבני יד ושאר כלים השייכים לתרבות האשלית.
ערוץ דיסני הוא ערוץ טלוויזיה ישראלי בבעלות חברת וולט דיסני שהוקם מ9 בספטמבר 2009.
הערוץ משודר בערוץ 82 ב-HOT ובאפיק 89 ב-+yes וב-STING+ ובאפיק 72 ב-סלקום TV+.
בין 1993-2002 שודרו סדרות ערוץ דיסני העולמי בישראל בדיבוב עברי בערוץ 2 ברצועה ייעודית שנקראה "זמן דיסני" ששודרה מטעם הזכיינית "טלעד".
ערוץ "פוקס קידס" שודר בישראל החל משנת 2000 ועד שנת 2005 ונהג לשדר סדרות מצוירות ששודרו בטלוויזיה החינוכית וב"ערוץ הילדים" כגון "פיטר פן" ו"הדרדסים", וסדרות מצוירות שרובן שודרו במקור בערוץ הילדים ובערוץ הראשון כמו "עולמו של בובי", "החיים עם לואי", "כיתה 402".
סדרות מקוריות ("פאוור ריינג'רס", "תיכון סוויט ואלי", "ביטלבורגס", "גור ואוח"), וסדרות אנימה ("דיג'ימון", "דורימון", "שינזו").
באמצע שנת 2005 שונה כאמור גם בארץ שמו של הערוץ ל"ערוץ ג'טיקס".
בקיץ 2007, החלו להיות משודרת הסדרת "לילו וסטיץ': הסדרה", "קים פוסיבול" ו-"אגדת טרזן" בדיבוב עברי לצד סדרות נוספות וסרטי טלוויזיה של דיסני בתרגום תחת רצועת שידור בשעות הצהריים של דיסני, אליה הצטרפו לאחר כשנתיים סדרות מדובבות נוספות - "אמריקן דרגון" ו-"פיניאס ופרב".
ב-9 בספטמבר 2009 הוחלף השם "ג'טיקס" ל"ערוץ דיסני".
הערוץ משדר סרטים ותוכניות מתורגמות מהערוץ המקביל בארצות הברית, וכן תכנים מקומיים.
ב-2011 יצר הערוץ בשיתוף עם yes את הסדרה "יוני והמחוננים" - סדרת המקור הראשונה שיצר הערוץ עם גורם חיצוני.
ב-18 ביולי 2011 עלה ב-yes הערוץ "דיסני ג'וניור".
ערוץ זה כולל סדרות לגיל הרך (כגון "נדב ידי זהב", "מועדון החברים של מיקי מאוס", "צומת ג'ונגל", "חבורת איינשטיין", "לילו וסטיץ'" ו"מלך האריות: טימון ופומבה").
הערוץ משודר באפיק 84 (לפני כן באפיק 43) ועלה במטרה לפנות את שעות הבוקר והצהריים בערוץ דיסני לתוכניות ילדים.
בנובמבר 2013 עלה הערוץ ב-HOT באפיק 79.
החל מ-1 באוקטובר 2017 הערוץ עלה יחד עם ערוץ "דיסני ג'וניור'" לפלטפורמת סלקום tv.
ב-2017 עלתה קטגוריה של דיסני XD בשירות HOT VOD Young ובינואר 2018 עלה הערוץ ב-HOT באפיק 72.
הקול הישראלי של הערוץ הוא נמרוד רשף.
גבי דוראן: בייביסטיר לחייזרים (5 בפברואר 2020 - 7 באפריל 2022)
איילה והמראות (10 בנובמבר 2024 - הווה)
המכשפים מווייברלי פלייס: הדור הבא (16 בינואר 2025 - הווה)
פיניאס ופרב (1 בפברואר 2008 - הווה)
המופלאה: הרפתקאות ליידי באג (13 במרץ 2016 - הווה)
הגרינים בעיר הגדולה (14 באוקטובר 2018 - הווה)
משפחת פראוד: קולניים יותר, גאים יותר (22 בפברואר 2022 - הווה)
משמר האריות – השאגה חוזרת – פיילוט (18 במרץ 2016)
ספיידי וחבריו המופלאים (28 בנובמבר 2021 – הווה)
צוות פיירבאדס (20 בנובמבר 2022 – הווה)
מועדון החברים של מיקי מאוס+ (1 בספטמבר 2025 – הווה)
איירון מן וחבריו המדהימים (22 בספטמבר 2025 – הווה)
פוקימון - עונות 11–12 (עונה 13 מדובב לעברית הייתה אמורה להישדר ובסוף לא שודרה)
בת הים הקטנה (בדיבוב חדש)
קסם של הורים (עונות 1–5) (באמצע עונה 5 הוחלף לניקלודיאון)
בוטן וחמוצניק (11 בדצמבר 2016)
מלחמת הכוכבים: הרפתקאות משפחת פרימייקר (6 בנובמבר 2016 - לא ידוע)
וינסטון וסר דודלי דינג דונג (2017)
מפלצת של מלון: הסדרה (פסח 2018 - לא ידוע)
6 גיבורים: הסדרה (אוקטובר 2018 - לא ידוע)
מלחמת הכוכבים: התנגדות (קיץ 2018 - לא ידוע)
תוכנית להגנת נסיכות (9 בספטמבר 2009)
תיכון אבלון (3 בפברואר 2011)
זאק וקודי החיים היפים על הסיפון - הסרט (28 ביולי 2011)
פיניאס ופרב - הסרט - המסע אל היקום המקביל (28 באוקטובר 2011)
הבייביסיטר שלי היא ערפדית (6 בנובמבר 2011)
גוד לאק צ'ארלי - הסרט יוצאים לחופשה (27 בינואר 2012)
סקיילר נגד המפלצת (9 בדצמבר 2012)
החבר המושלם שלי (23 באוקטובר 2014)
הבייביסיטריות יוצאות להרפתקאות (7 ביולי 2016)
ערוץ בית+ (לשעבר ערוץ בית ומשפחה) הוא ערוץ טלוויזיה ישראלי בבעלות טלית תקשורת שמשודר ב-yes+, HOT, ו-סלקום tv+.
ביוני 2009 רכשה טלית תקשורת מחברת 360 ערוצים את ערוצי "בית+" ו"קארמה" יחד עם ספריית התוכן המלאה שלהם.
בעקבות הרכישה החליטה חברת טלית לאחד את ערוץ "בייבי+" שהיה בבעלותה עם ערוץ "בית+" שרכשה, ולהשיק במקומם את ערוץ "בית ומשפחה" כערוץ המשדר תכנים להורים וחובבי עיצוב ולייף-סטייל, בעל תכנים בנושאי עיצוב הבית, עשה זאת בעצמך, אדריכלות, גינון, טיפים לניהול תקציב משפחתי, גידול ילדים, הורות וזוגיות.
הערוץ המאוחד, בית ומשפחה, החל לשדר ב-1 בספטמבר 2009 והחליף את ערוץ בית+ (ששודר רק ב-HOT והושק בנובמבר 2004) ואת ערוץ בייבי+ (ששודר רק ב-yes והושק בינואר 2006).
השקת הערוץ כללה אריזה גרפית חדשה ומיתוג מחדש לערוץ, יחד עם רכישת כ-450 שעות תוכן חדשות.
למהלך זה הושקעו 3.5 מיליון ש"ח בסך הכל.
לאחר כחצי שנה, במרץ 2010, עבר הערוץ מיתוג מחדש נוסף, בו הושקעו חצי מיליון ש"ח.
בנוסף להחלפת האריזה הגרפית והסמליל, הושקה עונה חדשה לערוץ, שכללה שינוי לוח השידורים ושעות פעילות הערוץ וכן העלאת תכנים חדשים, בעלות של מיליון ש"ח.
בסוף שנת 2010 שונה שמו של הערוץ לשמו הנוכחי, "בית+".
ערוץ אל-אקצא הוא ערוץ הטלוויזיה של תנועת חמאס.
תוכניות הערוץ כוללות תוכניות חדשות, בידור ודת וכן תוכניות לילדים.
הערוץ נוהל על ידי שר הפנים של תנועת חמאס ברצועת עזה, פתחי חמד, ומשדר מעזה לחלקים שונים בעולם באמצעות תקשורת לוויינית.
הארגון פעל בתחום התקשורת תוך הפצות עיתון אל-רסאלה משנת 1996.
התחנה החלה לשדר ב-9 בינואר 2006, לאחר ניצחונה הסוחף של תנועת חמאס בבחירות לפרלמנט הפלסטיני.
ב-22 בינואר 2006 החליט התובע הכללי של עזה, אחמד אלמרני, לסגור את התחנה ששידרה ללא אישורים מתאימים, אולם החלטה זו לא נאכפה.
בעקבות העימותים בין חמאס לפת"ח והשתלטות חמאס על רצועת עזה ב-2007, הוגבלו מאוד שידורי ערוץ אל-אקצא מאזור יהודה ושומרון הנתון בשליטת הפת"ח, ולמעשה הוצא הערוץ מחוץ לחוק בטענה שהוא מסית "למלחמת אחים ולהרג" ומפיץ תרבות של "אלימות קיצונית ושנאה".
בדצמבר 2008, במהלך מבצע עופרת יצוקה, הופצץ בניין התחנה בעזה על ידי מטוסי צה"ל, אך התחנה המשיכה לשדר ממקומות אחרים.
ביולי 2014, במהלך מבצע צוק איתן, הופצצו בשנית בנייני התחנה ברצועת עזה על ידי מטוסי צה"ל.
ב-12 בנובמבר 2018, תחת חילופי האש בין כוחות צה"ל לרצועת עזה, הופצץ בניין משרדי הערוץ בעזה על ידי חיל האוויר.
ערוץ אל-אקצא זוכה לביקורת בישראל ובעולם.
גופי מעקב שונים הראו כי הערוץ מרבה לשדר תכנים אנטישמיים וגזעניים ומעודד לשנאת המערב וישראל ולשימוש באלימות וטרור.
לדברי הארגון היהודי-אמריקני, "הליגה נגד השמצה", תוכני הערוץ מקדמים פעילות טרור ומסיתים לשנאה של יהודים וישראלים.
לדברי הליגה, תוכניות רבות של הערוץ משבחות ומעודדות אלימות ומיועדות דווקא לילדים.
באפריל 2007 העלה הערוץ תוכנית ילדים חדשה בשם חלוצי המחר.
במרכז התוכנית עמד שחקן מחופש למיקי מאוס שלימד את הילדים על שנאת המערב וישראל.
בעקבות הביקורת על התוכנית נאלץ הערוץ להוריד את דמותו של מיקי מאוס, ולשם כך נאמר בתוכנית כי הוא נהרג על ידי "חוקר" ישראלי והפך לשהיד.
במאי 2008 השיב באסם נעים, שר הבריאות בממשלת חמאס, על האשמות באנטישמיות שהועלו נגד הערוץ.
במכתבו לעיתון "הגרדיאן" טען נעים כי ערוץ אל-אקצא הוא תחנת תקשורת עצמאית וכי לעיתים קרובות היא אינה מייצגת את עמדתה של ממשלת חמאס או תנועת חמאס.
כתב ה"גרדיאן", אלן ג'ונסון, אמר בתגובה, כי התחנה מופעלת על ידי חברת בראשותו של פתחי חמד האחראית גם לערוץ הרדיו המקומי ועיתון של תנועת חמאס בעזה.